THAI บวก 0.83% หลังราคาน้ำมันพักฐาน กูรูเชียร์ “ซื้อ”
THAI บวก 0.83% หลังราคาน้ำมันพักฐานตามคาด,รับผลบวกมาตรการกระตุ้นท่องเที่ยว โดย ณ เวลา 12.20 น. ราคาอยู่ที่ 24.40 บาท บวก 0.20 บาท หรือ 0.83% มูลค่าซื้อขาย 618.68 ล้านบาท โดย บล.เคจีไอ (ประเทศไทย) แนะนำ "ซื้อ" ราคาเป้าหมาย 34 บาท
28 พ.ย. 2559

ผู้สื่อข่าวรายงานว่า ราคาหุ้นบริษัท การบินไทย จำกัด (มหาชน) หรือ THAI โดย ณ เวลา 12.20 น. ราคาอยู่ที่ 24.40 บาท บวก 0.20 บาท หรือ 0.83% มูลค่าซื้อขาย 618.68 ล้านบาท โดยเปิดตลาดที่ 24.30 บาท ราคาปรับตัวขึ้นสูงสุดที่ 25 บาท และราคาปรับตัวลงต่ำสุดที่ 24.20 บาท
ด้านบล.เคจีไอ (ประเทศไทย) ระบุในบทวิเคราะห์ฯแนะ”ซื้อ”หุ้น บมจ.การบินไทย (THAI) เป้าสูงสุด Consensus 34 บาท ในมุมต้นทุน ราคาน้ำมันพักฐานตามคาด แม้หากที่ประชุม OPEC วันที่ 30 พ.ย.อาจจะได้ข้อสรุปลดกำลังการผลิต แต่ก็คาดว่า upside ราคาน้ำมันคงไปได้ไม่มาก เพราะยังมีแรงกดดันจากการเพิ่มกำลังการผลิตน้ำมันจาก Shale oil ส่วนในกรณีที่คาดผิด คือ ราคาน้ำมันดีดแรงเกิน 50 ดอลลาร์สหรัฐฯ/บาร์เรลหลังการประชุม OPEC สำหรับนักเก็งกำไรสั้นแนะนำ Stop loss
ทั้งนี้ในมุมรายได้ การกระตุ้นการท่องเที่ยว แก้ไขปัญหาจำนวนนักท่องเที่ยวที่ลดลงจากการแก้ปัญหาทัวร์ผิดกฏหมาย ส่งผลให้จำนวนนักท่องเที่ยวเริ่มฟื้นตัว และมีโอกาสที่ภาครัฐฯจะนำเสนอมาตรการอื่น ๆ เพิ่มเติมอีก
พร้อมประเมินแนวรับหุ้น THAI ที่ 24 บาท แนวต้านแรก 25 บาท หากผ่านได้ ประเมินมีโอกาสปรับขึ้นทดสอบแนวต้านถัดไปที่ 26.25 บาท (Stop loss 22.7 บาท)
อนึ่ง ราคาน้ำมันดิบ WTI ส่งมอบเดือน ธ.ค.ในตลาดไนเม็กซ์ปิดทำการล่าสุด (25 พ.ย.59) ปิดที่ 46.06 ดอลลาร์/บาร์เรล ร่วงลง 1.90 ดอลลาร์ หรือ 3.96%
               
 